นายสมศักดิ์เปิดเผยหลังการ ประชุมว่า ได้แบ่งทีมปฏิบัติการออกเป็น  2  ชุด ประกอบด้วยชุดทำลายไก่ ในระยะรัศมี  5  กม. ที่พบว่ามีไก่ติดเชื้อ ซึ่งเป็นไปตามมาตรฐานขององค์การโรคระบาดสัตว์ ระหว่างประเทศ (OIE) โดยจะมีเจ้าหน้าที่จากกรมปศุสัตว์ ทั้งหมด  20  ทีม ทีมละ  8  คน ทำลายไก่ในฟาร์มทั้งสิ้น  124  ฟาร์ม และเจ้าหน้าที่อีกชุดเป็นทีมทำความสะอาดและฆ่าเชื้อโรค จำนวน  40  ทีม ทีมละ  5  คน มาจากกรมวิชาการเกษตรและกรมประมง กำหนดปฏิบัติการแล้วเสร็จภายใน  2 - 3  วัน